দুর্গাপুরে কাণ্ডে আসানসোল থানা ঘেরাও, বিক্ষোভ বিজেপি কর্মীদের

ওয়েবডেস্ক- দুর্গাপুরে (Durgapur) ডাক্তারি পড়ুয়াকে (Medical Student) গণ ধর্ষণের ঘটনার প্রতিবাদে আসানসোলের দক্ষিণ থানায় (Asansol police station) বিক্ষোভ দেখালো বিজেপির কর্মী সমর্থকরা (BJP workers and supporters) থানা ঘেরাও এবং জিটি রোডে বসে বিক্ষোভ দেখালো বিজেপি। দুর্গাপুরে এক মেডিকেল ছাত্রীকে ধর্ষণের ঘটনার প্রতিবাদে রবিবার আসানসোলে দক্ষিণ থানা ঘেরাওয়ের পাশাপাশি জি টি রোডে বসে পথ অবরোধ করে বিক্ষোভ দেখায় বিজেপি।

রাজ্যে আইনশৃঙ্খলার অবনতি হওয়ার অভিযোগ তুলে দলীয় কর্মীরা আসানসোল দক্ষিণ থানা ঘেরাও করে জিটি রোড অবরোধ করে।বিক্ষোভকারীরা পশ্চিমবঙ্গের আইনশৃঙ্খলা পরিস্থিতি, নারী সুরক্ষা এবং পুলিশ প্রশাসনের নিষ্ক্রিয়তার বিরুদ্ধে স্লোগান দিতে থাকে।

বিক্ষোভ চলাকালীন, কর্মীরা “ডাক্তারি ছাত্রীর ন্যায়বিচার ও অপরাধীদের ফাঁসির দাবি করেন। আজ এই বিক্ষোভ কর্মসূচিতে উপস্থিত ছিলেন বিজেপি নেতা কৃষ্ণেন্দু মুখার্জী সহ শিবপ্রসাদ বর্মণ, ওম নারায়ণ প্রসাদ ছাড়াও বিজেপির কর্মী সমর্থকরা।

আরও পড়ুন- উত্তরবঙ্গ সফরের আগে দুর্গাপুর কাণ্ড নিয়ে তীব্র নিন্দা মুখ্যমন্ত্রীর

উল্লেখ্য, আরজিকর এর পরে দুর্গাপুরে ডাক্তারি পড়ুয়াকে গণধর্ষণ কাণ্ড ঘিরে উত্তেজনার পরিবেশ তৈরি হয়েছে। এখনও পর্যন্ত এই কাণ্ডে আরও একজনকে গ্রেফতার করেছে পুলিশ। এই নিয়ে মোট গ্রেফতার ৪। অভিযুক্ত নির্যাতিতার সহপাঠী যুবক। রবিবার সকাল থেকে শ্মশান লাগোয়া জঙ্গলে ড্রোন উড়িয়ে নজরদারি চালায় পুলিশ। শুক্রবার রাতে এক সহপাঠীর সঙ্গে কলেজের ক্যাম্পাসের বাইরে গিয়েছিলেন নির্যাতিতা। সেই সময় তাঁকে টেনে জঙ্গলে নিয়ে গিয়ে পাশবিক অত্যাচার চালানো হয় বলে অভিযোগ। তদন্তে নেমেই ওই তরুণীর সহপাঠীকে আটক করে পুলিশ। এর পরেই তাকে গ্রেফতার করা হয়।

দেখুন আরও খবর-